CELEX: 32017D0252
Language: ro
Date: 2017-02-09 00:00:00
Title: Decizia de punere în aplicare (UE) 2017/252 a Comisiei din 9 februarie 2017 de modificare a anexei II la Decizia 93/52/CEE cu privire la recunoașterea comunității autonome Extremadura ca oficial indemnă de bruceloză (B. melitensis) și de modificare a anexelor la Decizia 2003/467/CE cu privire la declararea anumitor regiuni din Spania ca oficial indemne de tuberculoză și de bruceloză în ceea ce privește efectivele de bovine și a insulei Jersey ca oficial indemnă de leucoză enzootică bovină [notificată cu numărul C(2017) 691] (Text cu relevanță pentru SEE. )

14.2.2017   
            
            
               RO
            
            
               Jurnalul Oficial al Uniunii Europene
            
            
               L 37/19
            
         DECIZIA DE PUNERE ÎN APLICARE (UE) 2017/252 A COMISIEI
   din 9 februarie 2017
   de modificare a anexei II la Decizia 93/52/CEE cu privire la recunoașterea comunității autonome Extremadura ca oficial indemnă de bruceloză (B. melitensis) și de modificare a anexelor la Decizia 2003/467/CE cu privire la declararea anumitor regiuni din Spania ca oficial indemne de tuberculoză și de bruceloză în ceea ce privește efectivele de bovine și a insulei Jersey ca oficial indemnă de leucoză enzootică bovină
   
      
         [notificată cu numărul C(2017) 691]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), în special anexa A secțiunea I punctul 4, anexa A secțiunea II punctul 7 și anexa D capitolul I punctul E,
   având în vedere Directiva 91/68/CEE a Consiliului din 28 ianuarie 1991 privind condițiile de sănătate animală care reglementează schimburile intracomunitare de ovine și caprine (2), în special capitolul 1 secțiunea II din anexa A,
   întrucât:
   
               (1)
            
            
               Directiva 91/68/CEE definește condițiile de sănătate animală care reglementează schimburile comerciale de ovine și caprine în Uniune. Aceasta prevede condițiile în care statele membre sau regiuni ale acestora pot fi recunoscute ca oficial indemne de bruceloză (B. melitensis).
            
         
               (2)
            
            
               Decizia 93/52/CEE a Comisiei (3) enumeră, în anexa II, regiunile din statele membre recunoscute ca oficial indemne de bruceloză (B. melitensis) în conformitate cu Directiva 91/68/CEE.
            
         
               (3)
            
            
               Spania a prezentat Comisiei documente care demonstrează respectarea, în comunitatea autonomă Extremadura, a condițiilor prevăzute în Directiva 91/68/CEE pentru statutul de regiune oficial indemnă de bruceloză (B. melitensis) în ceea ce privește efectivele de ovine și de caprine.
            
         
               (4)
            
            
               În urma evaluării documentelor prezentate de Spania, comunitatea autonomă Extremadura ar trebui recunoscută ca oficial indemnă de bruceloză (B. melitensis)] în ceea ce privește efectivele de ovine și de caprine.
            
         
               (5)
            
            
               Anexa II la Decizia 93/52/CEE include în rubrica pentru Spania atât comunitatea autonomă Insulele Canare, cât și cele două provincii ale sale: Santa Cruz de Tenerife și Las Palmas. Deoarece comunitatea autonomă Insulele Canare este compusă numai din cele două provincii precizate mai sus, mențiunea referitoare la provinciile Santa Cruz de Tenerife și Las Palmas este redundantă și ar trebui eliminată.
            
         
               (6)
            
            
               Prin urmare, rubrica pentru Spania din anexa II la Decizia 93/52/CEE ar trebui modificată în consecință.
            
         
               (7)
            
            
               Directiva 64/432/CEE se aplică schimburilor comerciale de bovine și porcine în interiorul Uniunii. Ea stabilește condițiile în care o regiune dintr-un stat membru poate fi declarată ca fiind oficial indemnă de tuberculoză, de bruceloză sau de leucoză enzootică bovină în ceea ce privește efectivele de bovine.
            
         
               (8)
            
            
               Capitolul 2 din anexa I la Decizia 2003/467/CE a Comisiei (4) enumeră regiunile din statele membre care sunt declarate oficial indemne de tuberculoză cu privire la efectivele de bovine.
            
         
               (9)
            
            
               Spania a prezentat Comisiei documente care demonstrează respectarea, în comunitatea autonomă Insulele Canare, a condițiilor prevăzute în Directiva 64/432/CEE pentru statutul de regiune oficial indemnă de tuberculoză în ceea ce privește efectivele de bovine. Prin urmare, regiunea respectivă ar trebui enumerată în capitolul 2 din anexa I la Decizia 2003/467/CE ca regiune oficial indemnă de tuberculoză în ceea ce privește efectivele de bovine.
            
         
               (10)
            
            
               Capitolul 2 din anexa II la Decizia 2003/467/CE enumeră regiunile din statele membre care sunt declarate oficial indemne de bruceloză cu privire la efectivele de bovine.
            
         
               (11)
            
            
               Spania a prezentat Comisiei documente care demonstrează respectarea, în comunitatea autonomă Asturias și în provinciile Burgos, Soria și Valladolid din comunitatea autonomă Castilla y León, a condițiilor prevăzute în Directiva 64/432/CEE pentru statutul de regiuni oficial indemne de bruceloză în ceea ce privește efectivele de bovine. Prin urmare, regiunile respective ar trebui enumerate în capitolul 2 din anexa II la Decizia 2003/467/CE ca regiuni oficial indemne de bruceloză în ceea ce privește efectivele de bovine.
            
         
               (12)
            
            
               Capitolul 2 din Anexa II la Decizia 2003/467/CE enumeră în rubrica pentru Spania atât comunitatea autonomă Insulele Canare, cât și cele două provincii ale sale: Santa Cruz de Tenerife și Las Palmas. Deoarece comunitatea autonomă Insulele Canare are numai cele două provincii, mențiunea referitoare la provinciile Santa Cruz de Tenerife și Las Palmas este redundantă și ar trebui eliminată.
            
         
               (13)
            
            
               Capitolul 2 din anexa III la Decizia 2003/467/CE enumeră regiunile din statele membre care sunt declarate oficial indemne de leucoză enzootică bovină în ceea ce privește efectivele de bovine.
            
         
               (14)
            
            
               Regulamentul (CEE) nr. 706/73 al Consiliului (5) prevede că, în scopul aplicării normelor referitoare la legislația din domeniul sănătății animale, Regatul Unit și Insulele anglo-normande, inclusiv insula Jersey, sunt considerate un singur stat membru.
            
         
               (15)
            
            
               Regatul Unit a prezentat Comisiei documente care demonstrează respectarea, în insula Jersey, a condițiilor prevăzute în Directiva 64/432/CEE pentru statutul de regiune oficial indemnă de leucoză enzootică bovină în ceea ce privește efectivele de bovine. Prin urmare, Jersey ar trebui enumerată în capitolul 2 din anexa III la Decizia 2003/467/CE ca regiune oficial indemnă de leucoză enzootică bovină în ceea ce privește efectivele de bovine.
            
         
               (16)
            
            
               Prin urmare, anexele la Decizia 2003/467/CE ar trebui modificate în consecință.
            
         
               (17)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Anexa II la Decizia 93/52/CEE se modifică în conformitate cu anexa I la prezenta decizie.
   Articolul 2
   Anexele la Decizia 2003/467/CE se modifică în conformitate cu anexa II la prezenta decizie.
   Articolul 3
   Prezenta decizie se adresează statelor membre.
   
      Adoptată la Bruxelles, 9 februarie 2017.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO 121, 29.7.1964, p. 1977.
   
      (2)  JO L 46, 19.2.1991, p. 19.
   
      (3)  Decizia 93/52/CEE a Comisiei din 21 decembrie 1992 privind constatarea, în anumite state membre sau regiuni, a respectării normelor referitoare la bruceloză (B. melitensis) și recunoașterea oficială, pentru aceste teritorii, a statutului de stat membru indemn sau de regiune indemnă (JO L 13, 21.1.1993, p. 14).
   
      (4)  Decizia 2003/467/CE a Comisiei din 23 iunie 2003 de stabilire a statutului oficial de indemne de tuberculoză, bruceloză și leucoză enzootică bovină pentru efectivele de bovine din anumite state membre și regiuni din state membre (JO L 156, 25.6.2003, p. 74).
   
      (5)  Regulamentul (CEE) nr. 706/73 al Consiliului din 12 martie 1973 privind regimurile comunitare aplicabile Insulelor anglo-normande și Insulei Man pentru comerțul produselor agricole (JO L 68, 15.3.1973, p. 1).
   
      ANEXA I
      În anexa II la Decizia 93/52/CEE, rubrica referitoare la Spania se înlocuiește cu următorul text:
      „În Spania:
      
                  —
               
               
                  comunitatea autonomă Asturias;
               
            
                  —
               
               
                  comunitatea autonomă Insulele Baleare;
               
            
                  —
               
               
                  comunitatea autonomă Insulele Canare;
               
            
                  —
               
               
                  comunitatea autonomă Cantabria;
               
            
                  —
               
               
                  comunitatea autonomă Castilla y León;
               
            
                  —
               
               
                  comunitatea autonomă Extremadura;
               
            
                  —
               
               
                  comunitatea autonomă Galicia;
               
            
                  —
               
               
                  comunitatea autonomă Navarra;
               
            
                  —
               
               
                  comunitatea autonomă Pais Vasco.”
               
            
   
      ANEXA II
      Anexele la Decizia 2003/467/CE se modifică după cum urmează:
      
                  1.
               
               
                  În capitolul 2 din anexa I se inserează următoarea rubrică privind Spania, înaintea rubricii referitoare la Regatul Unit:
                  „În Spania:
                  
                              —
                           
                           
                              comunitatea autonomă Insulele Canare.”
                           
                        
            
                  2.
               
               
                  În capitolul 2 din anexa II, rubrica referitoare la Spania se înlocuiește cu următorul text:
                  „În Spania:
                  
                              —
                           
                           
                              comunitatea autonomă Asturias;
                           
                        
                              —
                           
                           
                              comunitatea autonomă Insulele Baleare;
                           
                        
                              —
                           
                           
                              comunitatea autonomă Insulele Canare;
                           
                        
                              —
                           
                           
                              comunitatea autonomă Castilla y León: provinciile Burgos, Soria și Valladolid;
                           
                        
                              —
                           
                           
                              comunitatea autonomă La Rioja;
                           
                        
                              —
                           
                           
                              comunitatea autonomă Murcia;
                           
                        
                              —
                           
                           
                              comunitatea autonomă Navarra;
                           
                        
                              —
                           
                           
                              comunitatea autonomă Pais Vasco.”
                           
                        
            
                  3.
               
               
                  În capitolul 2 din anexa III, rubrica referitoare la Regatul Unit se înlocuiește cu următorul text:
                  „În Regatul Unit:
                  
                              —
                           
                           
                              Jersey;
                           
                        
                              —
                           
                           
                              Insula Man.”